Πρόγραμμα επιχορήγησης επιχειρήσεων για πρόσληψη ανέργων ηλικίας 56 ετών και άνω που ολοκλήρωσαν το Πρόγραμμα 55 ετών και άνω

Περιγραφή: Η διαδικασία αφορά τη δημιουργία 200 νέων θέσεων εργασίας, πλήρους απασχόλησης, με την πρόσληψη ανέργων ηλικίας 56 ετών και άνω, που ολοκλήρωσαν το πρόγραμμα επιχορήγησης για την απασχόληση ανέργων, ηλικίας 55 ετών και άνω, που προβλέπεται στην υπό στοιχεία οικ. 28286/450/ 20-6-2017 (Β’2307) κοινή υπουργική απόφαση.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΕΡΓΑΣΙΑΣ ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ
en: MINISTRY OF LABOR AND SOCIAL SECURITY
Παρέχεται σε: Επιχειρήσεις
Υπηρεσία / οργανική μονάδα εποπτευόμενου φορέα: Γενική Διεύθυνση Πολιτικών Εργατικού Δυναμικού / Διεύθυνση Προγραμμάτων Ενεργητικών Πολιτικών
Σημεία εξυπηρέτησης: Παρέχεται μόνο ψηφιακά
Ψηφιακά σημεία παροχής: title: Ενιαία Ψηφιακή Πύλη δημόσιας διοίκησης (ΕΨΠ - gov.gr)
Αριθμός δικαιολογητικών: 0 έως 3
Κόστος: Παρέχεται χωρίς κόστος
Εκτιμώμενος χρόνος: 20 μήνες
Προϋποθέσεις: conditions_name: Δικαιούχοι του προγράμματος είναι όλες οι ιδιωτικές επιχειρήσεις και γενικά εργοδότες του ιδιωτικού τομέα που ασκούν τακτικά οικονομική δραστηριότητα και δραστηριοποιούνται σε όλες τις περιφέρειες της Χώρας.
Για την υπαγωγή στο πρόγραμμα βάσει του Κανονισμού (ΕΕ) 2023/2831/13-12-2023 της Επιτροπής, πρέπει η επιχείρηση να μην έχει προβεί σε μείωση του προσωπικού της κατά τη διάρκεια του τελευταίου μήνα πριν την ημερομηνία ανάρτησης της εντολής κενής θέσης- δήλωσης προτίμησης- ελέγχου προϋποθέσεων (ημερολογιακά). Η ανωτέρω προϋπόθεση περί μη μείωσης προσωπικού πρέπει να τηρείται και για το χρονικό διάστημα από την ημερομηνία ανάρτησης της εντολής κενής θέσης - δήλωσης προτίμησης - ελέγχου προϋποθέσεων μέχρι την ημερομηνία έκδοσης της εγκριτικής απόφασης υπαγωγής της επιχείρησης στο πρόγραμμα.

Για την υπαγωγή μίας επιχείρησης στο πρόγραμμα βάσει του άρθρου 32 του Κανονισμού (ΕΕ) 651/2014 της Επιτροπής της 17ης Ιουνίου 2014 όπως έχει τροποποιηθεί με τον Καν. 2023/1315, πρέπει η δημιουργούμενη θέση εργασίας να αντιπροσωπεύει καθαρή αύξηση του αριθμού των εργαζομένων της, σε σχέση με το μέσο όρο των δώδεκα (12) τελευταίων μηνών, που προηγούνται του μήνα υποβολής της αίτησης υπαγωγής (σημείο 32 του άρθρου 2 του Κανονισμού). Όταν η πρόσληψη δεν αντιπροσωπεύει καθαρή αύξηση του αριθμού των εργαζομένων της οικείας επιχείρησης, σε σχέση με τον μέσο όρο του δωδεκαμήνου που προηγήθηκε, η θέση ή οι θέσεις εργασίας πρέπει να έχουν μείνει κενές λόγω εθελοντικής αποχώρησης, αναπηρίας, συνταξιοδότησης  λόγω ηλικίας, εθελοντικής μείωσης του χρόνου εργασίας ή νόμιμης απόλυσης για πειθαρχικούς λόγους και όχι λόγω κατάργησης των θέσεων εργασίας.

Στην ΚΥΑ και στη Δημόσια Πρόσκληση του προγράμματος αναφέρονται αναλυτικά οι όροι και οι προϋποθέσεις, καθώς και οι μη επιλέξιμοι τομείς δραστηριότητας των δικαιούχων επιχειρήσεων, ανάλογα με τη βάση ενίσχυσης που επιλέγουν οι δικαιούχοι.
conditions_type: Υπαγωγής
conditions_name: Οι αιτήσεις ψηφιακά γίνονται με τη χρήση των προσωπικών κωδικών taxisnet.
conditions_type: Κατοχής κωδικών για είσοδο σε λογισμικό
Αίτηση: Κατάθεση: Κατάθεση από τον αιτούντα (ψηφιακή)
Κατατίθεται από: Νομικά πρόσωπα
Φυσικά πρόσωπα
Σημειώσεις: Μετά την είσοδό τους στο e-services της Δ.ΥΠ.Α. από το πεδίο ΑΙΤΗΣΕΙΣ, οι εργοδότες/επιχειρήσεις - πιστοποιημένοι χρήστες στις ηλεκτρονικές υπηρεσίες της Δ.ΥΠ.Α. επιλέγουν ΕΝΤΟΛΗ ΚΕΝΗΣ ΘΕΣΗΣ / ΔΗΛΩΣΗ ΠΡΟΤΙΜΗΣΗΣ / ΕΛΕΓΧΟΣ ΠΡΟΫΠΟΘΕΣΕΩΝ (ανάλογα με το καθεστώς ενίσχυσης που επιθυμούν να ενταχθούν είτε De minimis - Κανονισμός (ΕΕ) 2023/2831 είτε Γενικός Απαλλακτικός Κανονισμός - 651/2014, όπως έχει τροποποιηθεί με τον Κανονισμό 2023/1315 και παράλληλα εκδηλώνουν ενδιαφέρον για: «Πρόγραμμα ΠΡΟΣ ΥΠΑΓΩΓΗ», επιλέγοντας ταυτόχρονα, το συγκεκριμένο πρόγραμμα επιχορήγησης επιχειρήσεων για την πρόσληψη ανέργων, ηλικίας 56 ετών και άνω, που ολοκλήρωσαν το πρόγραμμα επιχορήγησης ανέργων 55 ετών και άνω.

Ο δικαιούχος που δεν διαθέτει κωδικούς πρόσβασης στο πληροφοριακό σύστημα (portal) της Δ.ΥΠ.Α. προκειμένου να αναρτήσει εντολή κενής θέσης – δήλωσης προτίμησης – ελέγχου προϋποθέσεων, εγγράφεται στις ηλεκτρονικές υπηρεσίες με χρήση κωδικών TAXISnet και συγκεκριμένα στον σύνδεσμο: https://www.dypa.gov.gr/e-services?tab=epikheiriseis-kaierghodotes&tab2=prosvasi-erghodotwn-stis-hlektronikes-ypiresies&tab3= Για την υποβολή της ανάρτησης της εντολής κενής θέσης - δήλωσης προτίμησης - ελέγχου προϋποθέσεων για την έδρα, η ενδιαφερόμενη επιχείρηση πραγματοποιεί είσοδο στο πληροφοριακό σύστημα της Δ.ΥΠ.Α. με κωδικούς TAXISnet ή εναλλακτικά, εφόσον είναι εγγεγραμμένη ως χρήστης στο πληροφοριακό σύστημα της Δ.ΥΠ.Α., με κωδικούς πρόσβασης σε αυτό (Ονομασία Χρήστη και Συνθηματικό). Προκειμένου η επιχείρηση να αναρτήσει εντολή κενής θέσης - δήλωσης προτίμησης - ελέγχου προϋποθέσεων για τα υποκαταστήματα απαιτείται να είναι εγγεγραμμένη ως χρήστης στο πληροφοριακό σύστημα της Δ.ΥΠ.Α. και να διαθέτει κωδικούς πρόσβασης σε αυτό (Ονομασία Χρήστη και Συνθηματικό).

Οι επιχειρήσεις που διατηρούν υποκαταστήματα και επιθυμούν να προσλάβουν άτομα για να απασχοληθούν σε αυτά, αναρτούν ξεχωριστή εντολή κενής θέσης - δήλωσης προτίμησης - ελέγχου προϋποθέσεων για κάθε υποκατάστημα, στο κατά τόπον αρμόδιο ΚΠΑ2, μετά από επικοινωνία με την αρμόδια Υπηρεσία ΚΠΑ2, πριν από την ανάρτηση της εντολής κενής θέσης - δήλωσης προτίμησης - ελέγχου προϋποθέσεων και ανάλογα με τα όρια σώρευσης του καθεστώτος ενίσχυσης που επιλέγει η επιχείρηση. Η ανάρτηση της εντολής κενής θέσης - δήλωσης προτίμησης - ελέγχου προϋποθέσεων πραγματοποιείται στην Ενιαία Ψηφιακή Πύλη της Δημόσιας Διοίκησης (gov.gr-ΕΨΠ), με αναφορά στο κατά τόπον αρμόδιο ΚΠΑ2.

Επιχειρήσεις που είναι ήδη εγγεγραμμένοι χρήστες στο πληροφοριακό σύστημα της Δ.ΥΠ.Α. πρέπει να επικοινωνήσουν (τηλεφωνικά ή μέσω ηλεκτρονικού μηνύματος) με τις αρμόδιες Υπηρεσίες της Δ.ΥΠ.Α. πριν από την ανάρτηση της εντολής κενής θέσης – δήλωσης προτίμησης – ελέγχου προϋποθέσεων, εφόσον απαιτείται, για επικαιροποίηση των στοιχείων τους.

Στην περίπτωση της επικαιροποίησης στοιχείων πριν από την ανάρτηση της εντολής κενής θέσης – δήλωσης προτίμησης – ελέγχου προϋποθέσεων (όπως αλλαγή έδρας), ο εργοδότης με υπεύθυνη δήλωση μέσω του gov.gr αποστέλλει την αλλαγή με ηλεκτρονικό ταχυδρομείο (e-mail) στο αρμόδιο ΚΠΑ2.

Η ανάρτηση της εντολής κενής θέσης - δήλωσης προτίμησης - ελέγχου προϋποθέσεων επέχει θέση υπεύθυνης δήλωσης σύμφωνα με το άρθρο 8 του ν. 1599/1986 όσον αφορά στα στοιχεία που περιλαμβάνονται και αναφέρονται σε αυτή.
Τίτλος: Ηλεκτρονική Ανάρτηση Εντολής Κενής Θέσης - Δήλωσης Προτίμησης - Ελέγχου Προϋποθέσεων
Τύπος αίτησης: Αίτηση / Υπεύθυνη δήλωση
Βήματα: step_description: Κατόπιν εισήγησης από την αρμόδια Διεύθυνση, εκδίδεται απόφαση του ΔΣ που εγκρίνει την υποβολή πρότασης προς το εποπτεύον Υπουργείο για έκδοση ΚΥΑ για την έγκριση του προγράμματος.
step_implementation: Ψηφιακή υπογραφή
step_official: Διοικητικό Συμβούλιο
step_title: Έκδοση Απόφασης ΔΣ ΔΥΠΑ
step_description: Υπογράφεται και δημοσιεύεται στην Εφημερίδα της Κυβέρνησης η ΚΥΑ του προγράμματος
step_implementation: Υπογραφή
step_official: Αρμόδιο Υπουργείο
step_title: Έκδοση ΚΥΑ
step_description: Συντάσσεται η Δημόσια Πρόσκληση του προγράμματος από την αρμόδια Διεύθυνση και υπογράφεται από το αρμόδιο όργανο της Διοίκησης. Μετά τη δημοσίευση της Δημόσιας Πρόσκλησης, οι επιχειρήσεις που επιθυμούν να ενταχθούν στο πρόγραμμα αναρτούν εντολή κενής θέσης - δήλωσης προτίμησης - ελέγχου στον σύνδεσμο https://www.gov.gr/ipiresies/epikheirematike-drasterioteta/apaskholese-prosopikou/summetokhe-epikheireseon-ergodoton-se-programmata-katartises-anergon
step_implementation: Ενέργεια μέσω λογισμικού
step_note: Η Δημόσια Πρόσκληση αναρτάται στο portal της Δ.ΥΠ.Α. https://www.dypa.gov.gr/ μαζί με το υποστηρικτικό υλικό.
step_official: Αρμόδια Διεύθυνση
step_title: Έκδοση Δημόσιας Πρόσκλησης - Ανάρτηση Εντολής Κενής Θέσης
step_description: Ο αρμόδιος εργασιακός σύμβουλος εργοδοτών του ΚΠΑ2, μετά την ανάρτηση της εντολής κενής θέσης- δήλωσης προτίμησης- ελέγχου προϋποθέσεων, ενημερώνει τόσο τον εργασιακό σύμβουλο ανέργων όσο και τον αρμόδιο υπάλληλο του Γραφείου/Τμήματος Προγραμμάτων Ενεργητικών Πολιτικών και Σύζευξης της Υπηρεσίας του, προκειμένου να προβεί σε ενέργειες ελέγχου προϋποθέσεων. Το Γραφείο/Τμήμα Ενεργητικών Πολιτικών και Σύζευξης προβαίνει αυθημερόν σε διοικητικό έλεγχο και ελέγχει: α) Εάν το αντικείμενο δραστηριότητας της ενδιαφερόμενης επιχείρησης ανήκει στις εξαιρέσεις της παρ.1 του άρθρου 4 της υπ αρ. 110359/22-11-2022 ΚΥΑ ως ισχύει, β) εάν η επιχείρηση πληροί την προϋπόθεση περί μη μείωσης του προσωπικού της στον μήνα πριν από την ημερομηνία ανάρτησης της εντολής κενής θέσης- δήλωσης προτίμησης- ελέγχου προϋποθέσεων, αντλώντας στοιχεία από τα Πληροφοριακά Συστήματα της Δ.ΥΠ.Α. και του ΕΡΓΑΝΗ (ΠΣ ΣΕΠΕ- Δ.ΥΠ.Α. e-ΕΦΚΑ) του Υπουργείου Εργασίας και Κοινωνικής Ασφάλισης και γ) τη σώρευση και τήρηση κανόνων περί κρατικών ενισχύσεων μέσω του αρχείου του ΚΠΑ2 αλλά και μέσω του Πληροφοριακού Συστήματος Σώρευσης Κρατικών Ενισχύσεων Ήσσονος Σημασίας (sorefsis), σύμφωνα και με την Υπεύθυνη Δήλωση του ν.1599/1986 (Α’75) περί σώρευσης που έχουν επισυνάψει κατά την ανάρτηση της εντολής κενής θέσης- δήλωσης προτίμησης- ελέγχου προϋποθέσεων και οτιδήποτε άλλο κρίνεται απαραίτητο. Κατόπιν, ο αρμόδιος χειριστής του Γραφείου/Τμήματος Προγραμμάτων Ενεργητικών Πολιτικών και Σύζευξης καταχωρεί στο Πληροφοριακό Σύστημα της Δ.ΥΠ.Α. Το αποτέλεσμα του ελέγχου, το οποίο γνωστοποιείται στον εργασιακό σύμβουλο εργοδοτών, ο οποίος στη συνέχεια ενημερώνει με κάθε πρόσφορο μέσο την επιχείρηση σχετικά με τη δυνατότητα πρόσληψης ανέργου στο πλαίσιο του προγράμματος.
step_implementation: Έλεγχος
step_note: Στην ΚΥΑ και στη Δημόσια Πρόσκληση του προγράμματος αναφέρεται αναλυτικά η διαδικασία ελέγχου των προϋποθέσεων.
step_official: Αρμόδια υπηρεσία
step_title: Έλεγχος προϋποθέσεων
step_description: Ο εργασιακός σύμβουλος αναζητούντων εργασία του ΚΠΑ2 στο οποίο ανήκει η έδρα ή το υποκατάστημα της επιχείρησης που θα απασχοληθεί ο ωφελούμενος, αναζητά εγγεγραμμένους ανέργους σύμφωνα με τις προδιαγραφές της αναρτημένης εντολής κενής θέσης εργασίας και κατόπιν ελέγχου των προϋποθέσεων του άρθρου 4 της υπ’ αρ. 110359/22-11-2022 ΚΥΑ ως ισχύει. Η επιλογή και υπόδειξη του υποψηφίου πραγματοποιείται κατά την κρίση, την επαγγελματική ικανότητα και την εμπειρία του εργασιακού συμβούλου, λαμβάνοντας υπόψη, κατά προτεραιότητα, τη συνάφεια του προφίλ του ανέργου με τη θέση, την ειδικότητά του, τα τυπικά του προσόντα, τις δεξιότητες και την επαγγελματική του εμπειρία, ώστε να επιτυγχάνεται η αποτελεσματικότερη σύζευξη. Οι άνεργοι δεν υποβάλουν οι ίδιοι αίτηση, αλλά υποδεικνύονται με συστατικό σημείωμα αποκλειστικά από την αρμόδια Υπηρεσία (ΚΠΑ2) όπου ανήκει η έδρα ή το υποκατάστημα που θα απασχοληθούν. Δεν επιτρέπεται η αλλαγή της ειδικότητας και της κατηγορίας του ωφελούμενου μετά την αρχική τοποθέτηση. Η διαδικασία υπόδειξης των ανέργων, την οποία παρακολουθεί και ο εργασιακός σύμβουλος εργοδοτών, πραγματοποιείται άμεσα και οπωσδήποτε εντός δεκα πέντε (15) ημερών από την ανάρτηση της κενής θέσης και μετά την προέγκριση. Από την ημερομηνία καταχώρισης της εντολής κενής θέσης, προκειμένου να ολοκληρωθεί η υπαγωγή, η πρόσληψη πρέπει να υλοποιηθεί εντός του διαστήματος ισχύος της θέσης, ήτοι εντός προθεσμίας σαράντα (40) ημερών. Είναι δυνατή η επιμήκυνση της ως άνω προθεσμίας κατά τριάντα (30) ημέρες, μετά από αίτηση του εργοδότη και ύστερα από απόφαση του Προϊσταμένου της Υπηρεσίας. Η αίτηση του εργοδότη για επιμήκυνση της ανωτέρω διαδικασίας δύναται να υποβληθεί οποτεδήποτε εντός του 70ημερου (40 και 30 ημέρες επιμήκυνση). Μετά την παρέλευση του ανωτέρω χρονικού διαστήματος, η κενή θέση δύναται να παραμένει αναρτημένη στην ηλεκτρονική πλατφόρμα μέχρι την κάλυψή της, εφόσον το επιθυμεί ο εργοδότης. Οι επιχειρήσεις για την έγκριση ή την απόρριψη της αίτησής τους για επιμήκυνση της ανωτέρω διαδικασίας, ενημερώνονται με σχετική επιστολή του Γραφείου/ Τμήματος Προγραμμάτων Ενεργητικών Πολιτικών και Σύζευξης της αρμόδιας Υπηρεσίας στην ηλεκτρονική διεύθυνση (e-mail) την οποία δήλωσαν κατά την αίτησή τους.
step_implementation: Έλεγχος
step_official: Αρμόδια υπηρεσία
step_title: Αναζήτηση και Υπόδειξη Ανέργων
step_description: Μετά την υποβολή της ηλεκτρονικής αίτησης υπαγωγής από την επιχείρηση, ο Προϊστάμενος του ΚΠΑ2 προβαίνει αμέσως στην έκδοση απόφασης υπαγωγής στο πρόγραμμα, εφόσον η επιχείρηση εξακολουθεί να πληροί τις προϋποθέσεις του προγράμματος. Η εγκριτική απόφαση προσδιορίζει τον ακριβή αριθμό των ατόμων, για τα οποία δικαιούται να επιχορηγηθεί η επιχείρηση και κοινοποιείται στην επιχείρηση. Η επιχορήγηση ξεκινά από την ημερομηνία πρόσληψης του ανέργου.
step_implementation: Έλεγχος
step_official: Αρμόδια υπηρεσία
step_title: Έλεγχος Αίτησης Υπαγωγής και Έγκριση
step_description: Σκοπός της παρακολούθησης του προγράμματος είναι η επιβεβαίωση της υλοποίησης του εγκεκριμένου φυσικού και οικονομικού αντικειμένου, σύμφωνα με τους όρους υλοποίησης όπως έχουν οριστεί στην εγκριτική απόφαση. Ο δικαιούχος της επιχορήγησης κατά τη διάρκεια υλοποίησης του προγράμματος υποχρεούται στην ηλεκτρονική υποβολή στο Πληροφοριακό Σύστημα της Δ.ΥΠ.Α. όλων των στοιχείων που αφορούν στο πρόγραμμα, όπως είναι το αίτημα καταβολής της επιχορήγησης. Η παρακολούθηση του προγράμματος γίνεται μέσω επαληθεύσεων. Οι επαληθεύσεις είναι επιτόπιες ή και διοικητικές. Κάθε αίτημα καταβολής επιχορήγησης ενεργοποιεί τις διαδικασίες επαλήθευσης. Το αίτημα για καταβολή της επιχορήγησης υποβάλλεται από τον δικαιούχο ηλεκτρονικά μέσω του Πληροφοριακού Συστήματος της Δ.ΥΠ.Α. και συνοδεύεται από τα δικαιολογητικά, όπως ορίζονται στη Δημόσια Πρόσκληση. Οι επαληθεύσεις της δράσης διενεργούνται από υπαλλήλους της Δ.ΥΠ.Α. σύμφωνα με την κείμενη νομοθεσία. Σύμφωνα με το άρθρο 29 του ν.4144/2013 ορίζεται ότι κατά τη διάρκεια των επιτόπιων ελέγχων που διενεργούν υπάλληλοι της Δ.ΥΠ.Α. η ελεγκτική διαδικασία δεν παρακωλύεται από τους ελεγχόμενους. Ενδεχόμενη παρακώλυση δύναται να αποτελέσει λόγο απένταξής τους από τη δράση ή διακοπής της παροχής προς αυτούς. Οι ελεγκτές της Δ.ΥΠ.Α. δεν διώκονται και δεν ενάγονται για γνώμη που διατύπωσαν ή πράξη που διενήργησαν κατά την άσκηση των καθηκόντων τους. Εφόσον διαπιστωθεί κατά την επιτόπια/διοικητική επαλήθευση παράβαση των όρων και προϋποθέσεων του προγράμματος κατά τη διάρκεια υλοποίησής του, εκδίδεται σχετική απόφαση (ενδεικτικά για ανάκληση, απόρριψη καταβολής επιχορήγησης) από τον Προϊστάμενο του αρμόδιου ΚΠΑ2.
step_implementation: Έλεγχος
step_official: Αρμόδια υπηρεσία
step_title: Υλοποίηση και Παρακολούθηση του Προγράμματος
Εξερχόμενα: Απόφαση
Κατάθεση ποσού
Νομοθεσία: rule_decision_number: 2831
rule_decision_year: 2023
rule_description: Κανονισμός (ΕΕ) 2023/2831 της Επιτροπής της 13ης Δεκεμβρίου 2023 σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας
rule_type: Ευρωπαϊκός Κανονισμός
rule_decision_number: 679
rule_decision_year: 2016
rule_description: Κανονισμός (ΕΕ) 679/2016 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων), (L119).
rule_type: Ευρωπαϊκός Κανονισμός
rule_decision_number: 651
rule_decision_year: 2014
rule_description: Κανονισμός (ΕΕ) 651/2014 της Επιτροπής για την κήρυξη ορισμένων κατηγοριών ενισχύσεων ως συμβατών με την εσωτερική αγορά κατ’ εφαρμογή των άρθρων 107 και 108 της Συνθήκης, όπως έχει τροποποιηθεί με τον Κανονισμό (ΕΕ) 2023/1315 της Επιτροπής της 23ης Ιουνίου 2023 (EE L 167/1 της 30.6.2023)
rule_type: Ευρωπαϊκός Κανονισμός
rule_decision_number: 4921
rule_decision_year: 2022
rule_description: Δουλειές Ξανά: Αναδιοργάνωση Δημόσιας Υπηρεσίας Απασχόλησης και ψηφιοποίηση των υπηρεσιών της, αναβάθμιση δεξιοτήτων εργατικού δυναμικού και διάγνωσης των αναγκών εργασίας και άλλες διατάξεις
rule_gazette_doc_issue: Α
rule_gazette_doc_number: 75
rule_type: Νόμος
rule_decision_number: 2956
rule_decision_year: 2001
rule_description: Αναδιάρθρωση ΟΑΕΔ και άλλες διατάξεις
rule_gazette_doc_issue: Α
rule_gazette_doc_number: 258
rule_type: Νόμος
rule_decision_number: 28286/450
rule_decision_year: 2017
rule_description: Πρόγραμμα επιχορήγησης επιχειρήσεων, φορέων και οργανισμών του δημοσίου τομέα, όπως αυτός ορίζεται από το άρθρο 51 του ν.1892/1990 και επιχειρήσεων της τοπικής αυτοδιοίκησης πρώτου και δευτέρου βαθμού (Δήμων και Περιφερειών) του ν.3852/2010, οι οποίες ασκούν τακτικά οικονομική δραστηριότητα για την απασχόληση μακροχρόνια ανέργων ηλικίας 55-67 ετών
rule_gazette_doc_issue: Β
rule_gazette_doc_number: 2307
rule_type: Κοινή Υπουργική Απόφαση
rule_decision_number: 110359
rule_decision_year: 2022
rule_description: Πρόγραμμα επιχορήγησης επιχειρήσεων για την πρόσληψη 3.000 ανέργων ηλικίας 56 ετών και άνω, που ολοκλήρωσαν το πρόγραμμα επιχορήγησης για την απασχόληση μακροχρόνια ανέργων, ηλικίας 55-67 ετών
rule_gazette_doc_issue: Β
rule_gazette_doc_number: 6015
rule_type: Κοινή Υπουργική Απόφαση
rule_decision_number: 111743
rule_decision_year: 2023
rule_description: Τροποποίηση της υπ’ αρ. 110359/22-11-2022 κοινής υπουργικής απόφασης «Πρόγραμμα επιχορήγησης επιχειρήσεων για την πρόσληψη 3.000 ανέργων ηλικίας 56 ετών και άνω, που ολοκλήρωσαν το πρόγραμμα επιχορήγησης για την απασχόληση μακροχρόνια ανέργων, ηλικίας 55- 67 ετών» (Β’ 6015)
rule_gazette_doc_issue: Β
rule_gazette_doc_number: 7269
rule_type: Υπουργική Απόφαση
rule_decision_number: 43656
rule_decision_year: 2024
rule_description: Τροποποίηση της υπ’ αρ. 110359/22-11-2022 κοινής υπουργικής απόφασης «Πρόγραμμα επιχορήγησης επιχειρήσεων για την πρόσληψη 3.000 ανέργων ηλικίας 56 ετών και άνω, που ολοκλήρωσαν το πρόγραμμα επιχορήγησης για την απασχόληση μακροχρόνια ανέργων, ηλικίας 55-67 ετών» (Β’ 6015)
rule_gazette_doc_issue: Β
rule_gazette_doc_number: 5017
rule_type: Υπουργική Απόφαση
rule_decision_number: 26020
rule_decision_year: 2025
rule_description: Τροποποίηση της υπ’ αρ. 110359/22-11-2022 κοινής υπουργικής απόφασης «Πρόγραμμα επιχορήγησης επιχειρήσεων για την πρόσληψη 3.000 ανέργων ηλικίας 56 ετών και άνω, που ολοκλήρωσαν το πρόγραμμα επιχορήγησης για την απασχόληση μακροχρόνια ανέργων, ηλικίας 55-67 ετών» (Β’ 6015)
rule_gazette_doc_issue: Β
rule_gazette_doc_number: 6478
rule_type: Κοινή Υπουργική Απόφαση
Παρατηρήσεις: Επιπλέον σημεία εξυπηρέτησης για πληροφορίες, τυχόν υποβολή συμπληρωματικών δικαιολογητικών είναι η Δ.ΥΠ.Α. (πρώην ΟΑΕΔ)- Κέντρα Προώθησης Απασχόλησης - ΚΠΑ2.
Σχετικά: Έννομα μέσα προστασίας ή έφεσης: Άλλο
Έννομα μέσα προστασίας ή έφεσης (άλλο): Ένσταση κατά απόρριψης αίτησης υπαγωγής/χρηματοδότησης - Αντίρρηση κατά απόρριψης καταβολής ενίσχυσης, διακοπής, κλπ. - Αντίρρηση  κατά προτεινόμενων δημοσιονομικών διορθώσεων
Σημειώσεις: Οποιαδήποτε διαφορά προκύψει μεταξύ της Δ.ΥΠ.Α. και των δικαιούχων επιχειρήσεων ή ωφελούμενων κατά την υλοποίηση του προγράμματος, επιλύεται με απόφαση της αρμόδιας Επιτροπής Εξέτασης Ενστάσεων (υπ’ αρ. 1539/50/28.5.2024 απόφαση Δ.Σ., Β’ 3571).
Οι ενστάσεις υποβάλλονται ηλεκτρονικά, μέσω του Πληροφοριακού Συστήματος της Δ.ΥΠ.Α., στο ΚΠΑ2 στην αρμοδιότητα του οποίου ανήκει η επιχείρηση, εντός της αποκλειστικής προθεσμίας των δεκαπέντε (15) ημερών από την κοινοποίηση των σχετικών αποφάσεων που έχουν εκδοθεί από το κάθε φορά αρμόδιο ΚΠΑ2.
Όλες οι ενστάσεις, με τα τυχόν προσκομιζόμενα δικαιολογητικά, εξετάζονται από την Κεντρική Επιτροπή Εξέτασης Ενστάσεων (Κ.ΕΠ.Ε.Ε.) μετά από γνώμη της Περιφερειακής Επιτροπής Εξέτασης Ενστάσεων (Π.ΕΠ.Ε.Ε.) της οικείας Περιφερειακής Διεύθυνσης στην αρμοδιότητα της οποίας ανήκει το ΚΠΑ2 που ανήκει η επιχείρηση, κατόπιν διαβίβασής τους από τα αρμόδια ΚΠΑ2 με ηλεκτρονικό τρόπο. Οι αποφάσεις επί των ενστάσεων, οι οποίες είναι επαρκώς αιτιολογημένες και αναφέρουν αναλυτικά τις διατάξεις και τους όρους του προγράμματος που παραβιάστηκαν, εκδίδονται από την Κεντρική Επιτροπή Εκδίκασης Εξέτασης Ενστάσεων (Κ.ΕΠ.Ε.Ε.) και κοινοποιούνται στους προσφεύγοντες το αργότερο εντός δύο (2) μηνών από τη διατύπωση γνώμης των  Π.ΕΠ.Ε.Ε. Στην περίπτωση έγκρισης της ένστασης του δικαιούχου από την αρμόδια Επιτροπή Εξέτασης Ενστάσεων, εκδίδεται εγκριτική απόφαση από τον Προϊστάμενο του ΚΠΑ2. Σε περίπτωση απόρριψης της ένστασης παραμένει σε ισχύ η απορριπτική απόφαση ή η εγκριτική απόφαση που είχε αρχικά εκδοθεί.
Άλλες πληροφορίες: Επίσημος τίτλος: Πρόγραμμα επιχορήγησης επιχειρήσεων για την πρόσληψη 200 ανέργων ηλικίας 56 ετών και άνω, που ολοκλήρωσαν το πρόγραμμα επιχορήγησης για την απασχόληση ανέργων, ηλικίας 55 ετών και άνω